दिवचलः मयें वायंगिणी पंचायत विभागांत खूबशीं घातक झाडां आसात. पावसाळ्यांत ती हुमटून पडून दुर्घटणा जावपाक शकता. ते खातीर पंचायतीन आठ झाडां मारपाचें काम हातांत घेतलां. मात निधी नाशिल्ल्यान कामांत आडखळ येता. आपत्कालीन नियंत्रण यंत्रणे खाला तीं झाडां मारपाक निधी मंजूर करचो, अशी मागणी सरपंच सुवर्णा चोडणकार हांणी केल्या.
 कितल्याशाच वर्सांची मोडपाक पाविल्लीं झाडां पडून दुर्घटणां जावपाची शक्यताय आसा. ताका लागून कांय झाडां पंचायत स्वताच्या खर्चान मारतली, अशें सरपंच चोडणकार हांणी सांगलें. मजगतीं, हे संबंदांत आमदार प्रेमेंद्र शेट हांणीय पळोवणी करून हे विशीं योग्य निर्णय घेतले, अशें सांगलें.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 